{"text_format":"1","workbook":"xlsx","n_sheets":4,"sheets":["aineisto","Etusivu","Lomake","Raportti"],"not_rendered":{"charts":1,"images":2,"macros":1,"external_links":0,"defined_names":3,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900"}

{"sheet":"aineisto","index":0,"n_rows":11,"n_cols":10,"rows_kept":11,"cut":false,"hidden":true,"merged":[]}
[]
[null,{"$f":"Lomake!D9","v":"Oma yritys"},null,"Tausta-aineisto",30,70,null,"lo","mid","hi"]
["Pääomaresilienssi",{"$f":"AVERAGE(Lomake!M13:M14)","v":4},null,4.2568000000000001,3.5,5,null,"Yrityksesi pääomaresilienssi on matalalla tasolla.  Hallitse taloudellista epävarmuutta kehittämällä kykyäsi tunnistaa ongelmakohtia taloudellisen tasapainon saavuttamisessa ja suunnittelemalla taloutta erilaisten tilanteiden varalle. Tämä auttaa yritystäsi kestämään merkittävää kassavirran vähenemistä kriisiaikoina. Voit aloittaa esimerkiksi tekemällä riskianalyysin, jossa arvioit yrityksesi toimintaan liittyvät taloudelliset riskit ja teet suunnitelmat ja määrittelet toimenpiteet niiden hallitsemiseksi. \n\nTaloudellisia riskejä voidaan analysoida esimerkiksi \"minirisk\" menetelmällä, jossa ensin tunnistetaan kaikki mahdolliset taloudelliset riskit. Tämän jälkeen arvioidaan riskin merkitys asteikolla 1-5, jossa 1=ei kriittinen ja 5=erittäin kriittinen. Seuraavaksi arvioidaan riskien todennäköisyys, 1= ei todennäköinen ja 5= erittäin todennäköinen. Laske sen jälkeen riskin arvo kaavalla: riskin kriittisyys kertaa riskin todennäköisyys. Jos riskin arvo on 25 (5 x 5) niin riskiin kannattaa erityisesti varautua suunnittelemalla mahdolliset toimenpiteet riskin torjumiseen tai sen negatiivisten vaikutusten minimoimiseen. Olisiko mahdollista varautua riskiin esimerkiksi vakuutusten avulla, tekemällä yhteistyötä jonkun tahon kanssa tai vaikka supistamalla liiketoimintaa? \n\nTunnista mahdolliset uhkatekijät, kuten markkinoiden muutokset, kilpailu, lainsäädännön muutokset tai toimitusketjun häiriöt, ja varaudu niihin etukäteen. Suunnittele tämän jälkeen tulevan vuoden kassavirta. Varmista itsellesi taloudellinen resilienssi esimerkiksi sesonkien kassavirtoja ennakoimalla, varastohallinnan optimoinnilla, säästämällä ennakolta muutaman toimintakuukauden hätäkassan tai neuvottelemalla lainarahoitus tulevien hankintojen ennakointiin. Monipuolista myös tulovirrat, sillä useiden ja riippumattomien tulonlähteiden luominen auttaa vähentämään riskiä, jos yksi tulovirta heikkenee. Harkitse esimerkiksi erilaisten tuotteiden tai palveluiden tarjoamista eri markkinoilla tai kohderyhmissä. Pystytkö tuottamaan tuotettasi esimerkiksi ammattikeittiöiden vaatimassa muodossa ja koossa? Onko pop-up myyntipiste yrityksellesi mahdollisuus? Markkinoi yrityksesi ja palvelut/tuotteet aktiivisesti eri some-kanavien kautta.","Yrityksesi pääomaresilienssitaso on keskitasolla. Olet jo mahdollisesti tunnistanut yrityksesi ongelmakohtia taloudellisen tasapainon suunnittelussa. Olet lisäksi tunnistanut yrityksesi toimintaan liittyviä mahdollisia uhkatekijöitä, kuten esimerkiksi markkinoiden muutoksia, muutoksia kilpailussa, lainsäädännön muutoksia tai häiriöitä toimitusketjussa. Lisäksi olet jo mahdollisesti varautunutkin niihin etukäteen, mutta tarkista vielä, onko tunnistamasi uhkatekijät ajantasalla vai onko niihin jo tullut muutoksia, jotka vaikuttavat yritykseesi. \n\nJos et ole vielä ottanut käyttöön kassavirtojen tarkempaa ennakointia, ota se käyttöön viimeistään nyt. Näin varmistat itsellesi taloudellista resilienssiä esimerkiksi sesonkien kassavirtoja ennakoimalla, varastohallinnan optimoinnilla, säästämällä ennakolta muutaman toimintakuukauden hätäkassan tai neuvottelemalla lainarahoitusta tulevien hankintojen ennakointiin. Kannattaa tarkasti analysoida oman ja vieraan pääoman suhdetta. Jos yrityksesi oma pääoma (sijoitettu pääoma, yritystoiminnan tuottama tulos ja yrityksen omaisuuden arvon nousu) on vakaalla ja hyvällä tasolla, yrityksellesi on myös todennäköisesti mahdollista lisätä vierasta pääomaa esimerkiksi investointeja varten. Investoinnit voisivat liittyä esimerkiksi vastuullisen liiketoiminnan kehittämiseen, kuten esimerkiksi uusiin tuotantolaitteisiin tai digitaalisten prosessien kehittämiseen.  \n\nKeskitason resilienssin yritys on todennäköisesti myös monipuolistanut tulovirtoja ja kehittänyt erilaisia tuotteita ja/tai palveluita tai jakelukanavia, jotta yhden tulolähteen poistuminen ei kaada koko yritystä. Monilla keskitason resilienssin yrityksillä on kuitenkin vielä kehittämistä yhteistyössä ja verkostoitumisessa. Tunnista mahdollisia kumppaniyrityksia ja verkostoidu toisiaan täydentävien toimijoiden kanssa. Alenna kynnystä digitaalisten työkalujen käytölle jakamalla kustannuksia verkoston kanssa, jotta pysyt ajan tasalla ja voit saada ideoita erilaisten skenaarioiden suunnittelemiseksi.","Yrityksesi pääomaresilienssi on vahva. Yrityksessäsi on taloudelliset riskianalyysit tehty ja kassavirran ennakoinnit käytössä. Varastohallinnan optimointi, hätäkassa ja tarvittaessa lainarahakin ovat jo valmiina. \n\nKorkean resilienssitason yrityksenä olette onnistuneet myös tulovirtojen monipuolistamisessa. Ehkä olette jopa onnistuneet tekemään yhteistyötä muiden yritysten kanssa ja ideoineet uusia tuotteita tai palveluita tai jopa tuotekokonaisuuksia. \n\nYrityksesi kannattaa kuitenkin vielä etsiä kasvumahdollisuuksia sekä mahdollisuuksia kansainvälisyyteen esimerkiksi viennin kautta sekä pohtia toimintojen tehostamista digitalisaation avulla. Huomioithan investoinneissa vastuullisuuden. Seuraa tutkimusta ja uusinta tekniikkaa tuotteiden, markkinoiden ja liiketoimintamallien osalta, ja ohjaa taitoja ja kykyjä näille kehittyville poluille. Eräs tällainen keino erityisesti elintarvikealan yrityksille olisi keskittyä elämysten luomiseen. Elämystalous on luontaisesti luova ja yhteistyöhakuinen, ja se tarjoaa mahdollisuuksia myös monipuolisiin digitaalisiin kokemuksiin. Virtuaalitodellisuuden kaltaiset teknologiat olisivat loistava tapa saada asiakkaat tutustumaan tuotteisiin ja palveluihin ja kokemaan niitä. "]
[]
["Sopeutumisresilienssi",{"$f":"AVERAGE(Lomake!M19:M23)","v":4},null,4.5167000000000002,4,5,null,"Yrityksesi sopeutumisresilienssi on matalalla tasolla, mikä tarkoittaa sitä, että yrityksesi ei ole varautunut riskien konkretisoitumisiin tai kehittänyt  selviytymiskeinoja riskien varalle. Ennakointia ja varajärjestelmiä erilaisiin kriiseihin kannattaa miettiä koko yrityksen toiminnan kannalta. Yritystä kannattaa siis pohtia kokonaisuudessaan, kuten esimerkiksi organisaatiorakennetta, henkilöstöä, toimitiloja, raaka-aineita ja panoksia, koneita ja kalustoa, tuotteita ja/tai palveluita, asiakkaita, markkinoita sekä prosesseja ja toimintoja. Arvioi yrityksesi sisäiset prosessit ja toiminnot, tilaukset, tuotanto, kuljetus ja myynti ja etsi pullonkaulat eli yrityksesi heikkoudet. \n\nMitä teidän pitäisi kehittää ja/tai muuttaa, jotta yrityksesi joustavuus vahvistuisi? Onko organisaatiorakenne liian jäykkä? Onko henkilökunta valmis muutoksiin ja pystyvätkö he helposti joustamaan ja muuttamaan omia työtehtäviä tarpeen mukaan? Olisiko syyttä kouluttaa henkilökuntaa niin, että yksi ihminen voisi toimia useassa eri työtehtävissä? Onko jollakulla hiljaista tietoa, joka kannattaa tallentaa ja kertoa myös muille? Ovatko yrityksesi toimitilat juuri teille sopivat? Omistatteko tiloja, jotka eivät ole tehokkaassa käytössä tai käytössä laisinkaan? Toimiiko työympäristö ja tuotantoprosessit niin, että hukkaa syntyy mahdollisimman vähän ja toiminta on tehokasta, mutta on myös muunneltava tarpeen mukaan (katso esimerkiksi Lean filosofian 5S-menetelmä*****, Kaizen******)? \n\nEntä vastaavatko tuotteenne ja/tai palvelunne asiakkaiden nykyisiä ja tulevia tarpeita ja odotuksia? Onko teillä sellaisia tuotteita ja/tai palveluita, jotka ovat kalliita tuottaa ja/tai vaikeita sopeuttaa tai kehittää asiakkaiden tarpeiden mukaisesti? Varmista myös, että kohdennatte markkinoinnin oikealle asiakasryhmälle ja tee markkinatutkimuksia varmistaaksesi, että tunnet asiakkaittesi tarpeet ja toiveet, joskus muuttuvatkin sellaiset. \n\nArvioi myös raaka-aineiden ja varaston kiertoa ja toimintaa. Onko esimerkiksi jonkin raaka-aineen tai panoksen saannissa viiveitä tai muita saatavuusongelmia ja lisäävätkö ne haavoittuvuuttanne? Entä miten pystytte vastaamaan positiiviseen kriisiin, kuten isoon tilaukseen? Investoi teknologiaan, joka parantaa yrityksen kykyä sopeutua muuttuviin olosuhteisiin, helpottaa työskentelyä ja tuo tehokkuuden kautta kilpailukykyä. Digitaaliset ratkaisut voivat auttaa yritystä nopeasti sopeutumaan muuttuviin markkinaolosuhteisiin ja tarjoamaan parempaa asiakaspalvelua.","Yrityksesi sopeutumisresilienssi on keskitasolla, mikä tarkoittaa, että yrityksesi on kehittänyt ja vahvistanut muutosjoustavuuskykyään jonkun verran. Tässä vaiheessa olisi syytä pohtia, missä asioissa yrityksesi on joustava ja miten voitte säilyttää kykynne tai jopa vahvistaa joustavuuttanne? Missä yrityksesi ei vielä ole joustava? Mikä oli vaikeinta esimerkiksi korona-aikana tai sen jälkeen? \n\nKannattaa miettiä uusia tuote- ja/tai palveluyhdistelmiä, uusia myyntikanavia ja muita uusia mahdollisuuksia, jos uusi kriisi tai muutostarve iskisi nyt. Olisiko esimerkiksi Reko-toiminta yrityksellesi mahdollisuus? Entä voisiko yrityksesi tehdä yhteistyötä jonkun toisen yrityksen kanssa ja esimerkiksi perustaa yhteisiä myyntipisteitä tai jakelukanavia? Olisiko esimerkiksi pienten lähiruokayritysten suoramyyntikanava DeliPlate tai muu yhteinen digitaalinen myyntikanava yrityksellesi mahdollisuus? \n\nVoitko kehittää uusia tuotteita jonkun toisen yrityksen kanssa? Esimerkiksi sellaisen yrityksen, jota asiakkaasi myös käyttävät ja arvostavat. Seuraavaa kriisiä varten kannattaa pohtia jo nyt vaihtoehtoisia raaka-aineiden ja panosten toimittajia ja tuotteiden tai palveluiden myyntikanavia, mutta myös henkilöstön kykyä toimia joustavasti useissa eri työtehtävissä. Jos yrityksesi on lähiruokayritys, pohdi miten voisitte kehittää yhteistyötä paikallisten ravintoloiden, matkailutoimijoiden ja tapahtumajärjestäjien kanssa.","Yrityksesi sopeutumisresilienssi eli muutosjoustavuus on korkealla tasolla. Tämä tarkoittaa, että olette kriisien, kuten koronapandemian, aikana pystyneet vahvistamaan muutoskyvykkyyttänne ja -joustavuuttanne ja yrityksellänne on mahdollisuuksia selviytyä hyvin myös tulevista kriiseistä.\n\nKannattaa kuitenkin jatkuvasti seurata yritysen toimintaympäristöä ja havaita ajoissa mahdollisia muutostarpeita, jotta ehditte valmistautua niihin hyvin. Ennakoi, sillä tulevaisuusherkkä yritys selviytyy paremmin. Voit myös pohtia, miten tehokkuutta lisätään esimerkiksi digistrategian kautta. Jos et ole vielä laatinut yrityksellesi digistrategiaa, niin nyt on korkea aika. Ennen digistrategian kehittämistä tulisi pohtia millainen on yrityksen sisäinen valmius ja kulttuuri digitalisuuden kehittämiseen. Esimerkiksi lisää osaamista voit hankkia osallistumalla lähialueesi hankkeiden digi-koulutuksiin tai esimerkiksi ostamalla osaamista tuotteen tai palvelun muodossa. Digitalisuuden lisääminen on koko Suomen tavoitteena, joten siihen kannattaa myös pienyritysten panostaa. Pohdi miten digitalisaatio voi tukea liiketoimintastrategiaa, esimerkiksi kasvua, vastuullisuutta ja asiakkuuksien hallintaa. Olisiko syytä esimerkiksi hankkia yhteisiä digijärjestelmiä toimittajien ja/tai asiakkaiden kanssa? Pohdi myös, miten voit käyttää digitalisaatiota hyödyksi kokonaisuutena järjestelmällisellä tavalla, ei vain yksittäisten pirstaloituneiden toimintojen kautta. \n\nTässä vaiheessa olisi myös syytä vahvistaa yrityksen kykyä toimia luovasti ja innovoida, kuten kehittää uusia tuotteita ja palveluita eri yhteistyökumppaneiden kanssa. Kehitä yhteistyötä uusien tahojen kanssa ja mieti luovia yhteisiä ratkaisuja esimerkiksi liittyen markkinointiin, asiakkaisiin ja/tai tuotteisiin. Rohkea ja kekseliäs uusi mahdollisuus olisi esimerkiksi yhteistyö kosmetiikka-alan yrityksen kanssa. Ehkä juuri yrityksesi valmistama tuote tai tuotteet sopisivat kosmetiikka-tuotteisiin."]
[]
["Strateginen resilienssi",{"$f":"AVERAGE(Lomake!M28:M32)","v":4},null,4.4432,3.88,4.92,null,"Yrityksesi strateginen resilienssi eli muutosjoustavuus on matalalla tasolla, mikä tarkoittaa, että yrityksesi toiminta ei tue yrityksesi strategisia suunnitelmia ja linjauksia. Tämä voi johtua siitä, että strategiaa ei ole määritelty läpinäkyvästi tai yrityksessäsi ei vielä ole selkeää käsitystä, miten laaditaan ja toteutetaan strategiaa. Strategisen muutosjoustavuuden vahvistaminen on tärkeää yrityksen pitkän aikavälin menestyksen kannalta. \n\nAloita strateginen kehittäminen tunnistamalla yrityksen riskit, mahdollisuudet sekä vahvuudet sisäisen ja ulkoisen toimintaympäristön arvioinnilla ja muista säännöllisesti päivittää arviotasi. Strategisia työkaluja yrityksen toiminnan arviointiin ovat mm. SWOT* ja VRIO** (resurssien analyysi), toimintaympäristön analyysiin PESTEL*** ja skenaarioanalyysi****. Arviointien jälkeen pystyt tunnistamaan yrityksesi nykytilan, tulevaisuuden mahdollisuudet ja näkymät sekä pohtimaan nykytilan ja tulevaisuuden välistä eroa ja yhteyttä. Tätä kautta voit kartoittaa vaaditut kehitystoimet sekä laatia toimintasuunnitelman ja aikataulun muutosten toteuttamiseen. Tämän jälkeen voit lähteä kehittämään yrityksesi toimintaa kohti haluttua tulevaisuuskuvaa (visio). Tämä auttaa yritystäsi säilyttämään kilpailukykynsä ja saamaan etua jatkuvasti muuttuvilla markkinoilla, mutta myös tunnistamaan potentiaaliset haasteet ja mahdollisuudet sekä reagoimaan niihin nopeasti. \n\nKehitä yrityksellesi vahva strategia, joka ottaa huomioon erilaisia tulevaisuuden skenaarioita ja mahdollistaa nopean sopeutumisen muuttuviin olosuhteisiin. Pidä strategia joustavana ja mukautuvana, jotta voit reagoida nopeasti muuttuviin olosuhteisiin. Voit esimerkiksi monipuolistaa liiketoimintaa, mikä vähentää riippuvuutta yksittäisistä asiakkaista, tuotteista tai palveluista tai parantaa yrityksesi digitalisaatiota, mikä edistää esimerkiksi kilpailukykyä. Kehitä verkostojasi ja yhteistyösuhteitasi muiden yritysten ja organisaatioiden, asiakkaiden, tavarantoimittajien ja muiden sidosryhmien kanssa. Tämä auttaa yritystä saamaan tarvittavaa tukea ja resursseja kriisiaikoina. Kehitä, kouluta ja kannusta itseäsi ja henkilöstöäsi uusiin taitoihin, työskentelytapoihin ja uusien ideoiden kokeiluihin.","Yrityksesi strategien resilienssi eli muutosjoustavuus on keskitasoa, mikä tarkoittaa, että yritykselläsi on strategia, ja operatiivisessa toiminnassanne pyritte toteuttamaan strategiaanne. Strateginen muutosjoustavuudella tarkoitetaan sitä, että strategia pystyy reagoimaan toimintaympäristön muutoksiin, häiriöihin ja mahdollisuuksiin, ja tästä syystä strategista resilienssiä kannattaa kehittää. \n\nKeskitason strategisen resilienssin yrityksessä on jo arvioitu toimintaympäristöä esimerkiksi SWOT-*, VRIO-**, PESTEL-*** ja/tai skenaarioanalyysilla**** ja tehty  strategiatyötä, mutta strategiaa on vielä varaa kehittää eteenpäin. Strategian tulee olla joustava ja reagoida muutoksiin nopeasti. Tästä syystä strategityön täytyy olla säännöllistä ja järjestelmällistä. Laadi yrityksesi visio eli unelma siitä, missä haluatte olla 3-5 vuoden kuluttua. Voit hyödyntää työkaluna esimerkiksi strategiakarttaa. Tämän jälkeen määrittele 4-5 tavoitetta, jotka johtavat visioon ja vastaavat kysymykseen \"mitä\", eli konkreettiset tavoitteet esimerkiksi liittyen talouteen, tuotteisiin, asiakkaisiin ja kasvuun. Näiden tavoitteiden saavuttaminen johdattaa askel askeleelta kohti visiota. Strategiaa tarvitaan tavoitteiden saavuttamiseen, ja se vastaa kysymykseen \"miten\", eli jokaiselle tavoitteelle laaditaan toimintasuunnitelma, joka määrittelee millä toimenpiteellä ja aikataululla tavoite saavutetaan. Toimintasuunnitelmaan määriteltyjen toimenpiteiden tulee olla hyvin konkreettisia ja suunnitelmassa määritellyssä aikataulussa saavutettavia, mutta lisäksi toimenpiteiden edistymistä on hyvä mitata. Kestävään kehitykseen ja digitalisaatioon tehtävät investoinnit alkavat olla välttämättömyyksiä nyky-yrityksille. Pohdi niiden kehittämistä yrityksessäsi. ","Yrityksesi strateginen resilienssi eli muutosjoustavuus on korkealla tasolla, mikä tarkoittaa sitä, että yritykselläsi on selkeä strategia, jota toteutatte operatiivisessa eli jokapäiväisessä perustoiminnassanne. Ymmärrät suunnitelmallisuuden ja järjestelmällisyyden merkityksen strategityössä ja tätä kautta aktiivisesti kehität toimintaanne. Onko yritykselläsi jo digistategia tai onko digitalisaation tuomien mahdollisuuksien hyödyntäminen jo osana yrityksesi strategiaa? Jos ei, niin kartoita miten digitaaliset työkalut ja alustat voivat edistää liiketoimintasi kehittämistä tai uusien markkinoiden löytämistä. \n\nDigitalisaatio ei ole itsetarkoitus, joten kartoita ja vertaile miten eri digitaaliset ratkaisut voivat auttaa liiketoiminnan ja prosessien kehittämisessä. Etsi aktiivisesti ja kokeile myös yhteistyötä eri tahojen kanssa. Voisiko yhteistyö eri tahojen kanssa avata uusia mahdollisuuksia esimerkiksi kansainvälistymiseen tai uusiin markkinoihin ja asiakkaisiin? Kokeile myös olisiko mahdollista keksiä uusia tai uudistaa yhdessä muiden tahojen kanssa esimerkiksi tuotteita, palveluita, tapahtumia, markkinointia jne. \n\nEntä oletko kartoittanut, miten vastuullisuus näkyy liiketoiminnassasi ja miten voisit toimia vielä vastuullisemmin? Vastuullisuus tulee tulevaisuudessa olemaan yhä merkittävämmässä asemassa, joten ennakointi kannattaa. Ratkaisuina voivat olla esimerkiksi energiaratkaisut ja vastuulliset ratkaisut liittyen tuotteisiin, pakkaamiseen, henkilökuntaan, yhteiskuntaan ja toimitusketjuun. Työkaluna toiminnan kehittämiselle on esimerkiksi sinisen meren strategia, jonka avulla yritys pyrkii erottautumaan kilpailijoista valtaamalla sellaisia markkina-alueita, joilla ei ole hintakilpailua. "]
[]
["Toimitusketjun resilienssi",{"$f":"AVERAGE(Lomake!M37:M40)","v":4},null,4.3513999999999999,3.6,5.15,null,"Yrityksesi toimitusketjun resilienssi eli muutosjoustavuus on matalalla tasolla, mikä tarkoittaa, että yrityksesi toimitusketjun palautuminen muutoksista tai kriiseistä on hidasta. Hidas palautuminen ja joustamattomuus toimitusketjussa voivat vaikuttaa negatiivisesti koko liiketoiminnan edellytyksiin ja kannattavuuteen. \n\nKannattaa luokitella yrityksesi koko toimitusketjun tuotteiden ja/tai palveluiden toimittajat tärkeisiin ja vähemmän tärkeisiin ja pyrkiä kehittämään yhteistyötä varsinkin tärkeiden toimittajien kanssa syvemmäksi. Tärkeitä suhteita voi vahvistaa ja syventää esimerkiksi yhteisten digi-järjestelmien kautta. Arvioi myös tilaus- ja toimitusprosesseja: mikä toimii hyvin, entä missä on ongelmia? Palautteen ja kehittämisideoiden kautta voit pyrkiä kehittämään toimittajien tuotteita ja prosesseja sinulle sopivammiksi. Pohdi vaihtoehtoisia ratkaisuja ja toimittajia, joita yrityksesi voisi hyödyntää, jos kriisi iskee. Mieti myös, onko olemassa vaihtoehtoisia ja/tai korvaavia raaka-aineita, joita yritys voisi käyttää. Vai onko yrityksesi mahdollista itse tuottaa tiettyjä raaka aineita.\n\nTurvaa välttämättömät materiaalivirrat esimerkiksi välivarastolla, mikä mahdollistaa joustavan ja jatkuvan toimintasi, mutta huolehdi myös varaston kierrosta, jotta tuotteesi eivät vanhene liikaa. Etsi varalle muita vaihtoehtoja toimittajille. Voitko tehdä osto- tai myyntiyhteistyötä toisen yrityksen kanssa esimerkiksi liittyen toimituksiin tai raaka aineiden hankintaan? Tämä usein alentaa kustannuksia.","Yrityksesi toimitusketjun resilienssi eli muutosjoustavuus on keskitasolla, mikä tarkoittaa, että yrityksesi toimitusketjun joustavuus ja kyky reagoida muutoksiin on keskitasoa. Toimitusketjun nopea reagointikyky edesauttaa liiketoiminnan menestymistä ja kykyä tarttua uusiin mahdollisuuksiin, joten sitä kannattaisi kehittää. \n\nVoit esimerkiksi pyrkiä kehittämään toimittajien tuotteita ja prosesseja sinulle sopivammiksi palautteen ja kehittämisideoiden kautta. Vaikka toimitusketjunne on toimiva, on aina hyvä varautua muutoksiin, häiriöihin ja negatiivisiin tai positiivisiin kriiseihin toimitusketjun toiminnassa kartoittamalla ja arvioimalla riskit ja mahdollisuudet. Todennäköisesti olet myös turvannut välttämättömimmät materiaalivirrat esimerkiksi välivarastolla. Huomaa erityisesti digitalisaation mahdollisuudet toimitusketjun hallinnassa. Keskitasoista muutosjoustavuutta pitää myös ylläpitää varautumalla ja ennakoimalla nopeitakin muutostarpeita, esimerkiksi kartoittamalla vaihtoehtoisia toimittajia ja yhteistyökumppaneita ennakolta.","Yrityksesi toimitusketjun resilienssi eli muutosjoustavuus on korkealla tasolla, mikä tarkoittaa, että yrityksesi toimitusketjussa on joustavuutta ja kykyä reagoida toimintaympäristön ja markkinoiden nopeisiin muutoksiin ja häiriöihin. Yrityksesi välttämättömät materiaalivirrat on turvattu ja vaihtoehtoiset hankinta- ja myyntikanavat on kartoitettu. \n\nVaikka yrityksesi toimintaketjun muutosjoustavuus on korkeaa, kannattaa erityisesti tarkastella toimintoja tai prosesseja digitalisaation tarjoamien mahdollisuuksien, kuten tilausten automatisointijärjestelmien integroinnin tai ohjelmistorobotiikan mahdollisuuksien kautta. Tarkastele ja arvioi myös tuotteiden ja/tai palveluiden toimittajaverkostoasi ja kehitä tärkeimpiä suhteita strategisesti. Esimerkiksi kehitä ja uudista toimittajaverkostosi kanssa yhdessä prosesseja, mutta arvioi myös toimittajaverkostosi muutosjoustavuutta. On helpompi uskaltaa ottaa riskejä, kun pysyt kartalla toimitusketjuun liittyvistä riskeistä ja toimit tarvittaessa ennakoivasti."]
[]
["Resilienssi",{"$f":"AVERAGE(B3:B9)","v":4},null,4.3868,3.7987000000000002,4.75,null,"Yrityksesi resilienssi eli muutosjoustavuus kokonaisuudessaan on matalalla tasolla, mikä tarkoittaa, että yrityksesi muutosjoustavuus eli kyky selviytyä ja tulla vahvemmaksi kriiseissä on matalalla tasolla. Aloita pohtimalla omaa suhtautumistasi muutoksiin ja kriiseihin. Pystytkö näkemään muutokset jatkuvina ja välttämättömänä? Miten voisit vahvistaa omaa muutoskyvykkyyttäsi? Pystytkö esimerkiksi jakamaan nykyiset muutokset pienempiin, hallittaviin, osiin? Muista myös ne asiat, jotka eivät muutu tai joiden ei pitäisi muuttua! Kun yrityksen muutostarve tai kriisi ilmaantuu, laadi sille suunnitelma, jotta tiedät mitä sinun pitää priorisoida. Tunnista yrityksesi kohderyhmät (toimittajat, asiakkaat, kilpailijat, yhteistyökumppanit ja muut sidosryhmät) ja kehitä yhteistyötä ja suhteita tärkeimpiin kumppaneihin. Tiedä ja tunne yrityksesi kohderyhmät ja potentiaaliset yhteistyökumppanit, jotta voit hyödyntää näitä kriisin ja muutostarpeen syntyessä. Entä voisitko osallistua aktiivisemmin paikalliseen lähiruokayrityksiä koskevaan toimintaan esimerkiksi osallistumalla paikallisten kehittäjien, kuten Etelä-Pohjanmaalla Into Seinäjoki, ProAgrian, Seamkin, yliopistokeskuksen yliopistojen tai Etelä-Pohjanmaan kauppakamarin toimintaan? Monet tahot järjestävät koulutusta ja toimintaa, joka kehittää yritystäsi, mutta auttaa luomaan myös yhteistyöverkostoja. Entä yrityksesi suhtautuminen ja osaaminen liittyen digitalisaatioon? Selvitä minkälaisia mahdollisuuksia digitaaliset työkalut voivat tuoda yrityksellesi. Esimerkiksi Seamkilla on digitalisaatioon ja teknologiaan liittyvää lyhytkoulutusta tarjolla. Seuraa aktiivisesti toimintaympäristöänne PESTEL-analyysin*** kautta ja laadi erilaisia skenaarioita eli vaihtoehtoisia arvioita tulevaisuudesta. Kun erilaisia vaihtoehtoja on pohdittu yrityksesi näkökulmasta, voit myös tarvittaessa reagoida nopeammin muutoksiin.","Yrityksesi resilienssitaso eli muutosjoustavuus on keskitasolla, mikä tarkoittaa, että yrityksesi selviää muutoksista ja kriiseistä kohtalaisen hyvin. Pohdi kuitenkin, miten yrityksesi voisi vahvistua hyödyntämällä tietoa ja käytänteitä, jotka syntyivät kriisien myötä. Vahvista suhteita tärkeiden yhteistyökumppaneiden kanssa ja etsi uusia potentiaalisia yhteistyökumppaneita, joita voisit hyödyntää kriisiaikana. Ajattele laajasti yrityksesi toimittajia, asiakkaita, kilpailijoita ja muita sidosryhmiä yhteistyötä miettiessäsi ja mene mukaan alueesi kehittäjien järjestämiin tapahtumiin myös verkostoitumismielessä. Onko yritykselläsi tarvittaessa mahdollista ulkoistaa joitain toimintoja ja/tai prosesseja, jotta yrityksesi tuotanto ei keskeydy kokonaan kriisissä? Onko jotain mitä teidän yritys voisi vastaavasti tehdä toiselle yritykselle? Onko esimerkiksi mahdollista perustaa yhteisiä myyntipisteitä tai tehdä markkinointitoimia? Kehitä yhteistyötä olemassa olevien tahojen kanssa, tarkastele kriittisesti resurssejasi ja kyvykkyyksiäsi työkaluna esimerkiksi VRIO-analyysi** ja pohdi niiden kautta yhteistyötä muiden yritysten kanssa. Kehitä mekanismeja yritystäsi täydennettäville ja kehitettäville resursseille. Nämä voivat sisältää esimerkiksi digitaalisia työkaluja ja palveluita. ","Yrityksesi resilienssitaso eli muutosjoustavuus on korkea, mikä tarkoittaa, että yrityksesi on ketterä, muutosjoustava ja yrityksesi on selvinnyt kriiseistään hyvin. Nyt kannattaa kehittää mahdollisuuksia pärjätä vielä paremmin tulevaisuuden kriiseissä! Rakenna yrityksesi haavoittumattomuutta (anti-fragility), jotta ette vain selviydy kriiseistä, vaan aktiivisesti ja jopa proaktiivisesti pystytte kohtaamaan kriisejä ja tulemaan vahvemmaksi selviydyttyänne. Opi jatkuvasti tekemisestäsi ja käytä virheitä ja erehdyksiä hyödyksi oppiessasi. Vahvista kolmea resilienssitasoa yrityksesi haavoittumattomuutta rakennettaessa: valmiutta, toimintakykyä ja palautumista/elpymistä. Pohdi myös, miten vastuullisuutta voisi kehittää yrityksessäsi. Olisiko mahdollista esimerkiksi investoida ympäristöystävällisiin energiaratkaisuihin tai pakata tuotteet muovin sijasta paperi- tai pahvipohjaisiin pakkauksiin? Onko yrityksessäsi huomioitu kestävässä kehityksessä ekologisen ulottuvuuden lisäksi muita kestävän kehityksen ulottuvuuksia eli sosiaalisen, taloudellisen ja kulttuurisen kestävyyden ulottuvuudet? Entä onko digitalisuuden hyödyntämistä vielä mahdollista parantaa tai päivittää?"]

{"sheet":"Etusivu","index":1,"n_rows":18,"n_cols":3,"rows_kept":18,"cut":false,"hidden":false,"merged":[[0,2,0,11],[7,2,7,11],[11,2,11,11],[13,2,13,11],[17,2,17,11],[15,2,15,11]]}
[]
[]
[]
[]
[]
[]
[]
[null,null,"Muutosjoustavuuden mittaaminen"]
[]
[]
[]
[null,null,"Tämän työkalun avulla voitte verrata yrityksenne muutosjoustavuuden (resilienssin) tasoa suhteessa eteläpohjalaisiin pk-yrityksiin. Työkalu on tarkoitettu lähiruokayritysten käyttöön. Tämä työkalu on toteutettu YDIRE (Yritysten välisen yhteistyön ja digitalisaation avulla kohti resilienssiä lyhyissä elintarvikeketjuissa) -hankkeessa ja perustuu hankkeessa toteutettuun kyselytutkimukseen."]
[]
[null,null,"Täytettyänne työkalun kyselylomakkeen seuraavassa vaiheessa, tuottaa työkalu vastausten perusteella raportin. Raportin loppupuolella annetaan toimenpidesuosituksia vastaustenne perusteella. Suosituksissa selitetään lyhyesti erilaisia toimenpiteitä ja työkaluja. Työkalut on avattu lyhyesti ja niistä saa lisätietoa internetistä."]
[]
[null,null,"Makrojen tulee olla sallittuja, että työkalu toimii tarkoitetulla tavalla. Jos työkalu on toimitettu sähköpostitse, niin makrojen sallimisessa voi auttaa, että tallennatte sen ensin koneelle."]
[]
[null,null,"Lomakkeen kysymyksiin vastataan asteikolla 1-7. Käytä vastaamiseen kunkin kysymyksen kohdalla olevaa liukusäädintä (1. raahaamalla tai 2. nuolien avulla)."]

{"sheet":"Lomake","index":2,"n_rows":40,"n_cols":13,"rows_kept":40,"cut":false,"hidden":false,"merged":[[34,4,34,10],[0,2,4,12],[8,3,8,12],[10,4,10,10],[16,4,16,10],[25,4,25,10]]}
[]
[]
[]
[]
[]
[]
[]
[]
[null,null,"Yrityksenne nimi (näkyy raportilla):","Oma yritys"]
[]
[null,null,"Arvioi seuraavia väittämiä yrityksesi näkökulmasta",null," (1=täysin eri mieltä, 7=täysin samaa mieltä)"]
[null,null,null,null,1,2,3,4,5,6,7]
[null,null,"Yrityksellämme on vakaa pääomarakenne",null,null,null,null,null,null,null,null,null,4]
[null,null,"Voiton maksimimointi on yrityksemme tärkein tavoite",null,null,null,null,null,null,null,null,null,4]
[]
[]
[null,null,"Arvioi seuraavia väittämiä yrityksesi näkökulmasta",null," (1=täysin eri mieltä, 7=täysin samaa mieltä)"]
[null,null,null,null,1,2,3,4,5,6,7]
[null,null,"Yrityksemme oli varautunut riskeihin ennen koronapandemian alkua",null,null,null,null,null,null,null,null,null,4]
[null,null,"Koronapandemia ja sen jälkeen tulleet kriisit ovat vaikuttaneet yrityksemme toimintaan",null,null,null,null,null,null,null,null,null,4]
[null,null,"Yrityksemme on selviytynyt kriisien tuomista muutoksista toistaiseksi hyvin",null,null,null,null,null,null,null,null,null,4]
[null,null,"Yrityksemme on kehittänyt uusia ratkaisuja ongelmiin koronapandemian alkamisen jälkeen. Ratkaisut voivat liittyä esimerkiksi tuotantoon, hankintaan, jakeluun, markkinointiin tai tuotekehitykseen.",null,null,null,null,null,null,null,null,null,4]
[null,null,"Yrityksemme varautuminen riskeihin on muuttunut koronapandemian alkamisen jälkeen",null,null,null,null,null,null,null,null,null,4]
[]
[]
[null,null,"Arvioi seuraavia väittämiä yrityksesi näkökulmasta",null," (1=täysin eri mieltä, 7=täysin samaa mieltä)"]
[null,null,null,null,1,2,3,4,5,6,7]
[null,null,"Yrityksemme tavoittelee kasvua",null,null,null,null,null,null,null,null,null,4]
[null,null,"Yrityksellämme on vahva asema markkinoilla",null,null,null,null,null,null,null,null,null,4]
[null,null,"Yrityksemme jokapäiväinen toiminta tukee tavoitteiden saavuttamista",null,null,null,null,null,null,null,null,null,4]
[null,null,"Yrityksemme on valmis satsaamaan toimintoihin, jotka edistävät vastuullista ja ekologista liiketoimintaa",null,null,null,null,null,null,null,null,null,4]
[null,null,"Yrityksemme on valmis tekemään investointeja, jotka edistävät digitalisaatiota",null,null,null,null,null,null,null,null,null,4]
[]
[]
[null,null,"Arvioi seuraavia väittämiä yrityksesi näkökulmasta",null," (1=täysin eri mieltä, 7=täysin samaa mieltä)"]
[null,null,null,null,1,2,3,4,5,6,7]
[null,null,"Pystyisimme palauttamaan yrityksemme materiaalivirran normaaliksi kriisin sattuessa",null,null,null,null,null,null,null,null,null,4]
[null,null,"Normaalin toimintakyvyn palautuminen ei kestäisi kauaa yrityksessämme",null,null,null,null,null,null,null,null,null,4]
[null,null,"Toimitusketjumme palautuisivat helposti",null,null,null,null,null,null,null,null,null,4]
[null,null,"Häiriöihin voidaan puuttua nopeasti yrityksessämme",null,null,null,null,null,null,null,null,null,4]

{"sheet":"Raportti","index":3,"n_rows":76,"n_cols":3,"rows_kept":76,"cut":false,"hidden":false,"merged":[]}
[]
[]
[]
[]
[]
[]
[]
[null,null,"Muutosjoustavuus (resilienssi)"]
[]
[]
[]
[null,null,"Kiitos, että käytit Muutosjoustavuus -työkalua. Työkalu toteutettiin osana EU-rahoitteista YDIRE (Yritysten välisen yhteistyön ja digitalisaation avulla kohti resilienssiä lyhyissä elintarvikeketjuissa) -hanketta. Hanketta toteuttavat Vaasan yliopisto, Helsingin yliopisto Ruralia-instituutti sekä Seinäjoen ammattikorkeakoulu (SeAMK). Hanketta rahoittaa Etelä-Pohjanmaan liitto EAKR-REACT-välineen määrärahoista osana Euroopan unionin COVID-19-pandemian johdosta toteuttamia toimia. Hankkeessa toteutettiin kyselytutkimus, johon tämä työkalu pohjautuu ja jonka aineisto toimii tämän työkalun vertailuaineistona. Työkalun taustalla on kaikkiaan 38 vastausta, jotka saimme kyselytutkimuksessa.\n\nKysely toteutettiin maalis-toukokuussa 2022 ja kutsu kyselyyn lähetettiin 348 pienelle ja keskisuurelle eteläpohjalaiselle lähiruokayritykselle. Saimme kyselyyn 38 vastausta. Kyselyyn vastanneiden ikä vaihteli 31-74 vuoden välillä ja keskimääräinen ikä oli 47 vuotta. Kyselyyn vastanneiden koulutustausta vaihteli, suurimmat vastaajaryhmät olivat ammattikoulusta valmistuneet (26 %), ammattikorkeakoulusta valmistuneet (24 %) ja yliopistosta valmistuneet (21 %).  Kyselyyn vastanneet yritykset olivat pääosin (85 %) hyvin pieniä yrityksiä työntekijämäärältään (1-10 henkeä) ja yli 20 henkeä työllistäviä yrityksiä aineistossa oli 9 %. Yritykset olivat toimineet keskimäärin 13,6 vuotta, ja aineistossa yli 20 vuotta toimineita yrityksiä oli 31 %. Vastanneista yrityksistä suurin osa oli kahviloita tai ravintoloita (32 %) ja maatalousyrityksiä (36 %)."]
[]
[null,null,"Kuviossa on nähtävillä koko aineiston keskiarvot ja lisäksi yrityksenne vastausten keskiarvo. Täten voitte vertailla oman yrityksenne suhteutumista muihin alueen yrityksiin ja tunnistaa vahvuutenne ja kehittämiskohteita. "]
[]
[null,null,"Resilienssi eli muutosjoustavuus"]
[]
[null,null,"Muutosjoustavuudesta puhutaan usein yksilötason resilienssinä, jolloin tarkastelun kohteena on ihmisen kyky kohdata kriisejä ja sopeutua elämän yllättäviin muutoksiin. Viime vuosina keskustelu on kääntynyt myös yritystason resilienssiin, jolloin keskiössä on yrityksen kyky sopeutua esimerkiksi toimitusketjussa tai kysynnässä tapahtuviin muutoksiin. Nopeasti muuttuvilla markkinoilla yrityksen korkea resilienssi voidaan nähdä yhtenä merkittävimmistä kilpailukykyyn vaikuttavista tekijöistä. Siksi onkin tärkeää, että elintarvikealalla toimivat lähiruokayritykset voivat kartoittaa omaa resilienssitasoaan ja saada tukea toimintansa kehittämiseen ja muutosjoustavuuden vahvistamiseen."]
[]
[null,null,"Työkalulla kartoitettiin muutosjoustavuutta eli resilienssiä neljästä eri näkökulmasta:\n\n1)\tPääomaresilienssillä tarkoitetaan yritysten kykyä jatkaa nornaalitoimintaansa ja varautua taloudellisesti riskeihin ja kriiseihin, erityisesti vakaan pääomarakenteen näkökulmasta. \n2)\tSopeutumisresilienssillä viitataan yritysten riskeihin varautumiseen ja kykyyn reagoida muuttuviin tilanteisiin. \n3)\tStrateginen resilienssi viittaa yritysten strategisiin tavoitteisiin ja niiden saavuttamiseen pitkällä aikavälillä. \n4)\tToimitusketjun resilienssi taas kuvaa yrityksen toimitusketjun kykyä palautua häiriöistä ja kriiseistä."]
[]
[]
[]
[]
[]
[]
[]
[]
[]
[]
[]
[]
[]
[]
[]
[]
[]
[]
[]
[]
[null,null,"Mitä seuraavaksi?"]
[]
[null,null,"Nyt kun olet tarkastellut oman yrityksesi tuloksia suhteessa muihin eteläpohjalaisiin lähiruokayrityksiin, kehotamme sinua pohtimaan mitä ajatuksia tulokset sinussa herättävät. "]
[]
[null,null,"Mieti miten voit vahvistaa asioita/tekijöitä resilienssiin liittyen, missä olet jo vahvoilla. Pohdi myös millaisia kehittämiskohteita yrityksestäsi löytyy ja millä keinoilla voisit niitä kehittää."]
[]
[null,null,"Suositeltavat toimenpiteet vastaustenne perusteella"]
[]
[null,null,"Yleinen muutosjoustavuus (resilienssi)"]
[]
[null,null,{"$f":"IF(aineisto!B11<=aineisto!E11,aineisto!H11,IF(aineisto!B11>=aineisto!F11,aineisto!J11,aineisto!I11))","v":"Yrityksesi resilienssitaso eli muutosjoustavuus on keskitasolla, mikä tarkoittaa, että yrityksesi selviää muutoksista ja kriiseistä kohtalaisen hyvin. Pohdi kuitenkin, miten yrityksesi voisi vahvistua hyödyntämällä tietoa ja käytänteitä, jotka syntyivät kriisien myötä. Vahvista suhteita tärkeiden yhteistyökumppaneiden kanssa ja etsi uusia potentiaalisia yhteistyökumppaneita, joita voisit hyödyntää kriisiaikana. Ajattele laajasti yrityksesi toimittajia, asiakkaita, kilpailijoita ja muita sidosryhmiä yhteistyötä miettiessäsi ja mene mukaan alueesi kehittäjien järjestämiin tapahtumiin myös verkostoitumismielessä. Onko yritykselläsi tarvittaessa mahdollista ulkoistaa joitain toimintoja ja/tai prosesseja, jotta yrityksesi tuotanto ei keskeydy kokonaan kriisissä? Onko jotain mitä teidän yritys voisi vastaavasti tehdä toiselle yritykselle? Onko esimerkiksi mahdollista perustaa yhteisiä myyntipisteitä tai tehdä markkinointitoimia? Kehitä yhteistyötä olemassa olevien tahojen kanssa, tarkastele kriittisesti resurssejasi ja kyvykkyyksiäsi työkaluna esimerkiksi VRIO-analyysi** ja pohdi niiden kautta yhteistyötä muiden yritysten kanssa. Kehitä mekanismeja yritystäsi täydennettäville ja kehitettäville resursseille. Nämä voivat sisältää esimerkiksi digitaalisia työkaluja ja palveluita. "}]
[]
[null,null,"Pääomaresilienssi"]
[]
[null,null,{"$f":"IF(aineisto!B3<=aineisto!E3,aineisto!H3,IF(aineisto!B3>=aineisto!F3,aineisto!J3,aineisto!I3))","v":"Yrityksesi pääomaresilienssitaso on keskitasolla. Olet jo mahdollisesti tunnistanut yrityksesi ongelmakohtia taloudellisen tasapainon suunnittelussa. Olet lisäksi tunnistanut yrityksesi toimintaan liittyviä mahdollisia uhkatekijöitä, kuten esimerkiksi markkinoiden muutoksia, muutoksia kilpailussa, lainsäädännön muutoksia tai häiriöitä toimitusketjussa. Lisäksi olet jo mahdollisesti varautunutkin niihin etukäteen, mutta tarkista vielä, onko tunnistamasi uhkatekijät ajantasalla vai onko niihin jo tullut muutoksia, jotka vaikuttavat yritykseesi. \n\nJos et ole vielä ottanut käyttöön kassavirtojen tarkempaa ennakointia, ota se käyttöön viimeistään nyt. Näin varmistat itsellesi taloudellista resilienssiä esimerkiksi sesonkien kassavirtoja ennakoimalla, varastohallinnan optimoinnilla, säästämällä ennakolta muutaman toimintakuukauden hätäkassan tai neuvottelemalla lainarahoitusta tulevien hankintojen ennakointiin. Kannattaa tarkasti analysoida oman ja vieraan pääoman suhdetta. Jos yrityksesi oma pääoma (sijoitettu pääoma, yritystoiminnan tuottama tulos ja yrityksen omaisuuden arvon nousu) on vakaalla ja hyvällä tasolla, yrityksellesi on myös todennäköisesti mahdollista lisätä vierasta pääomaa esimerkiksi investointeja varten. Investoinnit voisivat liittyä esimerkiksi vastuullisen liiketoiminnan kehittämiseen, kuten esimerkiksi uusiin tuotantolaitteisiin tai digitaalisten prosessien kehittämiseen.  \n\nKeskitason resilienssin yritys on todennäköisesti myös monipuolistanut tulovirtoja ja kehittänyt erilaisia tuotteita ja/tai palveluita tai jakelukanavia, jotta yhden tulolähteen poistuminen ei kaada koko yritystä. Monilla keskitason resilienssin yrityksillä on kuitenkin vielä kehittämistä yhteistyössä ja verkostoitumisessa. Tunnista mahdollisia kumppaniyrityksia ja verkostoidu toisiaan täydentävien toimijoiden kanssa. Alenna kynnystä digitaalisten työkalujen käytölle jakamalla kustannuksia verkoston kanssa, jotta pysyt ajan tasalla ja voit saada ideoita erilaisten skenaarioiden suunnittelemiseksi."}]
[]
[null,null,"Sopeutumisresilienssi"]
[]
[null,null,{"$f":"IF(aineisto!B5<=aineisto!E5,aineisto!H5,IF(aineisto!B5>=aineisto!F5,aineisto!J5,aineisto!I5))","v":"Yrityksesi sopeutumisresilienssi on matalalla tasolla, mikä tarkoittaa sitä, että yrityksesi ei ole varautunut riskien konkretisoitumisiin tai kehittänyt  selviytymiskeinoja riskien varalle. Ennakointia ja varajärjestelmiä erilaisiin kriiseihin kannattaa miettiä koko yrityksen toiminnan kannalta. Yritystä kannattaa siis pohtia kokonaisuudessaan, kuten esimerkiksi organisaatiorakennetta, henkilöstöä, toimitiloja, raaka-aineita ja panoksia, koneita ja kalustoa, tuotteita ja/tai palveluita, asiakkaita, markkinoita sekä prosesseja ja toimintoja. Arvioi yrityksesi sisäiset prosessit ja toiminnot, tilaukset, tuotanto, kuljetus ja myynti ja etsi pullonkaulat eli yrityksesi heikkoudet. \n\nMitä teidän pitäisi kehittää ja/tai muuttaa, jotta yrityksesi joustavuus vahvistuisi? Onko organisaatiorakenne liian jäykkä? Onko henkilökunta valmis muutoksiin ja pystyvätkö he helposti joustamaan ja muuttamaan omia työtehtäviä tarpeen mukaan? Olisiko syyttä kouluttaa henkilökuntaa niin, että yksi ihminen voisi toimia useassa eri työtehtävissä? Onko jollakulla hiljaista tietoa, joka kannattaa tallentaa ja kertoa myös muille? Ovatko yrityksesi toimitilat juuri teille sopivat? Omistatteko tiloja, jotka eivät ole tehokkaassa käytössä tai käytössä laisinkaan? Toimiiko työympäristö ja tuotantoprosessit niin, että hukkaa syntyy mahdollisimman vähän ja toiminta on tehokasta, mutta on myös muunneltava tarpeen mukaan (katso esimerkiksi Lean filosofian 5S-menetelmä*****, Kaizen******)? \n\nEntä vastaavatko tuotteenne ja/tai palvelunne asiakkaiden nykyisiä ja tulevia tarpeita ja odotuksia? Onko teillä sellaisia tuotteita ja/tai palveluita, jotka ovat kalliita tuottaa ja/tai vaikeita sopeuttaa tai kehittää asiakkaiden tarpeiden mukaisesti? Varmista myös, että kohdennatte markkinoinnin oikealle asiakasryhmälle ja tee markkinatutkimuksia varmistaaksesi, että tunnet asiakkaittesi tarpeet ja toiveet, joskus muuttuvatkin sellaiset. \n\nArvioi myös raaka-aineiden ja varaston kiertoa ja toimintaa. Onko esimerkiksi jonkin raaka-aineen tai panoksen saannissa viiveitä tai muita saatavuusongelmia ja lisäävätkö ne haavoittuvuuttanne? Entä miten pystytte vastaamaan positiiviseen kriisiin, kuten isoon tilaukseen? Investoi teknologiaan, joka parantaa yrityksen kykyä sopeutua muuttuviin olosuhteisiin, helpottaa työskentelyä ja tuo tehokkuuden kautta kilpailukykyä. Digitaaliset ratkaisut voivat auttaa yritystä nopeasti sopeutumaan muuttuviin markkinaolosuhteisiin ja tarjoamaan parempaa asiakaspalvelua."}]
[]
[null,null,"Strateginen resilienssi"]
[]
[null,null,{"$f":"IF(aineisto!B7<=aineisto!E7,aineisto!H7,IF(aineisto!B7>=aineisto!F7,aineisto!J7,aineisto!I7))","v":"Yrityksesi strategien resilienssi eli muutosjoustavuus on keskitasoa, mikä tarkoittaa, että yritykselläsi on strategia, ja operatiivisessa toiminnassanne pyritte toteuttamaan strategiaanne. Strateginen muutosjoustavuudella tarkoitetaan sitä, että strategia pystyy reagoimaan toimintaympäristön muutoksiin, häiriöihin ja mahdollisuuksiin, ja tästä syystä strategista resilienssiä kannattaa kehittää. \n\nKeskitason strategisen resilienssin yrityksessä on jo arvioitu toimintaympäristöä esimerkiksi SWOT-*, VRIO-**, PESTEL-*** ja/tai skenaarioanalyysilla**** ja tehty  strategiatyötä, mutta strategiaa on vielä varaa kehittää eteenpäin. Strategian tulee olla joustava ja reagoida muutoksiin nopeasti. Tästä syystä strategityön täytyy olla säännöllistä ja järjestelmällistä. Laadi yrityksesi visio eli unelma siitä, missä haluatte olla 3-5 vuoden kuluttua. Voit hyödyntää työkaluna esimerkiksi strategiakarttaa. Tämän jälkeen määrittele 4-5 tavoitetta, jotka johtavat visioon ja vastaavat kysymykseen \"mitä\", eli konkreettiset tavoitteet esimerkiksi liittyen talouteen, tuotteisiin, asiakkaisiin ja kasvuun. Näiden tavoitteiden saavuttaminen johdattaa askel askeleelta kohti visiota. Strategiaa tarvitaan tavoitteiden saavuttamiseen, ja se vastaa kysymykseen \"miten\", eli jokaiselle tavoitteelle laaditaan toimintasuunnitelma, joka määrittelee millä toimenpiteellä ja aikataululla tavoite saavutetaan. Toimintasuunnitelmaan määriteltyjen toimenpiteiden tulee olla hyvin konkreettisia ja suunnitelmassa määritellyssä aikataulussa saavutettavia, mutta lisäksi toimenpiteiden edistymistä on hyvä mitata. Kestävään kehitykseen ja digitalisaatioon tehtävät investoinnit alkavat olla välttämättömyyksiä nyky-yrityksille. Pohdi niiden kehittämistä yrityksessäsi. "}]
[]
[null,null,"Toimitusketjun resilienssi"]
[]
[null,null,{"$f":"IF(aineisto!B9<=aineisto!E9,aineisto!H9,IF(aineisto!B9>=aineisto!F9,aineisto!J9,aineisto!I9))","v":"Yrityksesi toimitusketjun resilienssi eli muutosjoustavuus on keskitasolla, mikä tarkoittaa, että yrityksesi toimitusketjun joustavuus ja kyky reagoida muutoksiin on keskitasoa. Toimitusketjun nopea reagointikyky edesauttaa liiketoiminnan menestymistä ja kykyä tarttua uusiin mahdollisuuksiin, joten sitä kannattaisi kehittää. \n\nVoit esimerkiksi pyrkiä kehittämään toimittajien tuotteita ja prosesseja sinulle sopivammiksi palautteen ja kehittämisideoiden kautta. Vaikka toimitusketjunne on toimiva, on aina hyvä varautua muutoksiin, häiriöihin ja negatiivisiin tai positiivisiin kriiseihin toimitusketjun toiminnassa kartoittamalla ja arvioimalla riskit ja mahdollisuudet. Todennäköisesti olet myös turvannut välttämättömimmät materiaalivirrat esimerkiksi välivarastolla. Huomaa erityisesti digitalisaation mahdollisuudet toimitusketjun hallinnassa. Keskitasoista muutosjoustavuutta pitää myös ylläpitää varautumalla ja ennakoimalla nopeitakin muutostarpeita, esimerkiksi kartoittamalla vaihtoehtoisia toimittajia ja yhteistyökumppaneita ennakolta."}]
[]
[null,null,"*SWOT:lla analysoidaan yrityksen sisäisiä vahvuuksia ja heikkouksia sekä yrityksen ulkoisia mahdollisuuksia ja uhkia.\n\n**VRIO-analysin kautta analysoidaan yrityksen resurseja ja miten arvokkaita ja ainutlaatuisia ne ovat. Analysoidaan myös kuinka helposti niitä voi kopioida ja kuinka hyvin ne ovat organisoitu\n\n***PESTEL-analyysin kautta analysoidaan yrityksen ulkoinen ympäristö, eli poliittiset, taloudelliset, sosiaaliset, teknologiset, ympäristöön ja lakiin liittyvät tekijät jotka voivat vaikuttaa yrityksen toimintaan. \n\n****Skenaarioalalyysin avulla kartoittaan vaihtoehtoisia tulevaisuuden kuvia.\n\n*****Lean on johtamisfilosofia, joka keskittyy turhan/hukan eli arvoa tuottamattomien toimintojen poistamiseen prosessista.\n\n******Kaizen tarkoittaa jatkuvaa parantamista ja jatkuvaa kehittämistä pienin inkrementaalisin askelin. Tavoitteena on löytää jatkuvasti parempia tapoja tehdä asioita ja lisätä tehokkuutta, laadukkuutta ja tuottavuutta."]
[]
[null,null,"Huomioithan, että työkalun taustalla oleva aineisto on jokseenkin rajoittunut ja se on tietyltä toimialalta ja ei välttämättä ole sellaisenaan verrattavissa muille toimialoille."]
[]
[null,null,"Lisätietoa"]
[]
[null,null,"Hankkeen websivut:"]
[null,null,"https://sites.uwasa.fi/ydire/"]